**Tomas Akvinietis**

**Summa Teologika – III pars, Q46**

**3 straipsnis. Ar šis būdas išvaduoti žmones buvo pats tinkamiausias?**

**Ad 3 [= 1 prieštaravimas]** (3). Gamtos veikimas atkartoja Dievo kūrimo darbą, nes ją judina ir tvarko Dievas. Tačiau gamta nenaudoja dviejų priemonių ten, kur pakanka vienos priemonės. Dievas būtų galėjęs išvaduoti žmogų vien savo valia – neatrodo normalu tam pačiam tikslui pasitelkti dar ir Kristaus kančią.

**Praetera** (4). Kas vyksta pagal **prigimtį**, yra geriau, negu kas vykdoma per prievartą, nes, kaip rašo Aristotelis: „Prievarta yra to, kas atitinka **prigimtį**, **nutraukimas** arba žlugimas“. Tačiau Kristaus kančia sukelia prievartinę jo mirtį. Taigi, Kristus būtų išvadavęs žmogų tinkamesniu būdu, jei būtų miręs natūralia mirtimi, o ne per kančią.

**Praetera** (5). Atrodo visai tinkama, kad iš to, kuris prievarta, neteisingai pasisavino grobį, jį atimtų aukštesnė jėga. Nes, pasak Izaijo (Iz, 52, 3): „Ne už kainą buvote parduoti ir ne už pinigus būsite atpirkti“. Tačiau demonas neturėjo į žmogų jokių teisių, jis melu jį apgavo ir savotiška prievarta laikė vergijoje. Tad atrodo, kad Kristui būtų buvę tinkama pašalinti velnią vien savo galia, be kančios.

**SED CONTRA** (7). Šv. Augustinas rašė: „Mūsų skurdui išgydyti nebuvo tinkamesnės priemonės negu Kristaus kančia“.

**RESPONDEO** (8).Priemonė yra juo tinkamesnė tikslui siekti, juo daugiau privalumų suteikia tam tikslui. Žmogus buvo išvaduotas per Kristaus kančią – ji ne tik išvadavo žmogų iš nuodėmės, bet ir suteikė daug jo išganymui naudingų dalykų.

(9) 1 Per ją žmogus pažino, kaip Dievas jį myli, per ją yra skatinamas jį mylėti, šioje meilėje ir slypi žmogaus išganymo tobulumas. Šv. Paulius rašė (Rom 5, 8): „O Dievas mums parodė savo meilę tuo, kad Kristus numirė už mus, kai tebebuvome nusidėjėliai.“

(10) 2 Per kančią Kristus mums davė paklusnumo, nuolankumo, **tvirtumo ištvermės,** teisingumo ir kitų žmogaus išganymui reikalingų dorybių pavyzdį. Kaip rašė Šv. Petras (1 Pt 2, 21): „Ir Kristus kentėjo už jus, palikdamas jums pavyzdį, kad eitumėte jo pėdomis“.

(11) 3 Kristus per kančią ne tik išvadavo žmogų iš nuodėmės, jis dar pelnė jam ir **išteisinimo malonę ir palaiminimo šlovę**, kaip kalbėsime toliau.

(12) 4 Per Kristaus kančią žmogus supranta, kad privalo saugotis bet kokios nuodėmės, kai prisimena, kad iš nuodėmės buvo atpirktas Kristaus krauju, kaip rašė Šv. Paulius (1 Kor 6, 20): „Iš tiesų esate brangiai nupirkti. Tad šlovinkite Dievą savo kūnu!“

(13) 5 Kristaus kančia suteikė žmogui daugiau orumo: žmogus, velnio nugalėtas ir apgautas, turėjo pats jį nugalėti, nusipelnęs mirties, mirdamas turėjo ją pranokti, o Šv. Paulius mums sakė (1 Kor, 15, 57): „Bet dėkui Dievui, kuris duoda mums pergalę per mūsų Viešpatį Jėzų Kristų“.

(14) Dėl visų šių priežasčių verčiau buvo mums būti išvaduotiems per Kristaus kančią, o ne vien Dievo valia.

**Ad primum** (16). Kartais **prigimtis** tam, kad geriau atliktų savo ~~kuriamąjį~~ darbą, naudoja kelias priemones, pavyzdžiui, duoda mums porą akių, kad matytume. Galėtume paminėti ir kitų pavyzdžių.

**Ad secundum** (17). Į šį prieštaravimą Šv. Jonas Chrizostomas atsako taip: „Kristus atėjo **ne pats numirti, nes jis yra gyvenimas, o žmonių mirtį įveikti.** Jis paliko kūną ne mirdamas natūralia mirtimi, bet priėmė tą mirtį, kurią jam primetė žmonės. Jeigu jo kūnas būtų sirgęs, ir Žodis būtų atsiskyręs nuo jo visų akivaizdoje, nebūtų buvę tinkama, kad kitus gydžiusiojo kūną įveiktų liga. Tačiau jeigu jis būtų miręs be jokios ligos, o jo kūnas iš pradžių būtų paslėptas ir vėliau pasirodytų, žmonės nebūtų tikėję jo tvirtinimu, kad jis prisikėlė. Kaip būtų įvykusi Kristaus pergalė prieš mirtį, jeigu iškęsdamas mirtį visų akivaizdoje, jis savo neyrančiu kūnu nebūtų įrodęs, kad mirtis sunaikinta?“

**Ad tertium** (18). Velnias puolė žmogų neteisingai; tačiau buvo teisinga, kad žmogus dėl savo nuodėmės būtų Dievo paliktas tarnauti velniui. Todėl buvo tinkama, kad žmogus būtų teisingai išvaduotas per atpirkimą, kurį už jį Kristus sumokėjo savo kančia.

(19) Taip pat velnio, „kuris bėga nuo teisingumo ir siekia valdžios“, puikybei nugalėti buvo tinkama, kad Kristus „nugalėtų demoną ir išlaisvintų žmogų ne vien savo dieviška galia, bet ir per teisingumą ir kančios nuolankumą“, kaip rašė Šv. Agustinas.